อารยธรรมไมนอส
ลำดับเหตุการณ์และประวัติศาสตร์

| ประวัติศาสตร์กรีซ |
| --- | --- |
 บทความนี้เป็นส่วนหนึ่งของบทความที่เกี่ยวกับ ประเทศกรีซ
กรีซยุคสำริด
อารยธรรมเฮลลาดิค
อารยธรรมซิคละดีส
อารยธรรมไมนอส
อารยธรรมไมซีนี
กรีซโบราณ
กรีซยุคมืด
กรีซยุคอาร์เคอิก
กรีซยุคคลาสสิก
กรีซยุคเฮลเลนิสติก
กรีซยุคโรมัน
กรีซยุคกลาง
กรีซยุคไบแซนไทน์
กรีซยุคฟรังโคคราเชีย
กรีซยุคออตโตมัน
กรีซยุคใหม่
สงครามประกาศเอกราชกรีซ
ราชอาณาจักรกรีซ
สาธารณรัฐเฮลเลนิกที่ 2
คณะการปกครอง 4 สิงหาคม
กรีซยุคยึดครองโดยอักษะ
สงครามกลางเมืองกรีซ
กรีซยุคปกครองโดยทหาร ค.ศ. 1967-1974
สาธารณรัฐเฮลเลนิกที่ 3
ประวัติศาสตร์แบ่งตามหัวข้อ
 ศิลปะกรีก  รัฐธรรมนูญ  เศรษฐกิจ  การทหาร  ชื่อ 
สถานีย่อยกรีซ  
แทนที่จะพยายามจัดสมัยของไมนอสตามเวลาของปฏิทิน นักโบราณคดีใช้วิธีสองวิธีในการลำดับเวลาสัมพันธ์ (relative chronology) วิธีแรกคิดขึ้นโดยอีแวนส์และต่อมาประยุกต์โดยนักโบราณคดีคนอื่น ๆ ที่เป็นการลำดับเวลาโดยการศึกษาลักษณะของเครื่องปั้นดินเผา ซึ่งทำให้แบ่งอารยธรรมไมนอสออกได้เป็นสามสมัย ไมนอสตอนต้น (Early Minoan (EM), ไมนอสตอนกลาง (Middle Minoan (MM) และ ไมนอสตอนปลาย (Late Minoan (LM) แต่ละช่วงเวลาก็แบ่งย่อยออกไปอีก เช่น ไมนอสตอนต้น 1, 2 และ 3 (EMI, EMII, EMIII) วิธีลำดับเวลาอีกวิธีหนึ่งเสนอโดยนักโบราณคดีชาวกรีกนิโคลัส พลาทอน (Nicolas Platon) ลำดับเวลาโดยการศึกษาการวิวัฒนาการของกลุ่มสถาปัตยกรรมที่เรียกว่า "ปราสาท" ที่คนอสซอส (Knossos), ไฟสทอส (Phaistos), มาลิอา (Malia), คาโทซาครอส (Kato Zakros) ที่แบ่งสมัยอารยธรรมออกเป็น สมัยก่อนปราสาท (Prepalatial), สมัยปราสาทเก่า (Protopalatial), สมัยปราสาทใหม่ (Neopalatial) และสมัยหลังปราสาท (Post-palatial) ความสัมพันธ์ระหว่างระบบลำดับเวลาทั้งสองวิธีแสดงในตารางประกอบ โดยผูกกับเวลาของปฏิทินโดยประมาณโดยวอร์เร็นและแฮงคีย์ (1989)
การระเบิดของภูเขาไฟธีรา (Minoan eruption) อันเป็นการระเบิดระดับ 6 หรือ 7 ของดัชนีการระเบิดของภูเขาไฟ (Volcanic Explosivity Index) เกิดขึ้นในสมัยไมนอสตอนปลาย แต่เวลาของการระเบิดตามปฏิทินเป็นข้อที่ยังไม่เป็นที่ตกลงกันได้ จากการหาอายุจากคาร์บอนกัมมันตรังสี (Radiocarbon dating) ระบุว่าเกิดเป็นการระเบิดที่ขึ้นราวปลายทศวรรษ 1600 ก่อนคริสต์ศักราช แต่เวลาที่ระบุโดยการหาอายุจากคาร์บอนกัมมันตรังสีค้านกับการคำนวณโดยนักโบราณคดีผู้เปรียบเวลาการระเบิดกับปฏิทินอียิปต์ ที่ระบุว่าเกิดขึ้นระหว่างปี 1525 ถึงปี 1500 ก่อนคริสต์ศักราช การระเบิดของภูเขาไฟมักจะเห็นกันว่าเป็นเหตุการณ์ที่มีผลกระทบกระเทือนอันรุนแรงต่อวัฒนธรรมของไมนอสที่นำไปสู่การล่มสลายอย่างรวดเร็ว ที่อาจจะเป็นเหตุการณ์เดียวกับที่บรรยายในตำนานแอตแลนติสของกรีก
| 0 | 1 | 2 |
| --- | --- | --- |
ลำดับเวลาในประวัติศาสตร์ของไมนอส
| 3500 – 2900 ก่อนปีคริสต์ศักราช | EMI | Prepalatial (สมัยก่อนพระราชวัง) |
| 2900 – 2300  ก่อนปีคริสต์ศักราช | EMII | Prepalatial (สมัยก่อนพระราชวัง) |
| 2300 – 2100  ก่อนปีคริสต์ศักราช | EMIII | Prepalatial (สมัยก่อนพระราชวัง) |
| 2100 – 1900  ก่อนปีคริสต์ศักราช | MMIA | Prepalatial (สมัยก่อนพระราชวัง) |
| 1900 – 1800  ก่อนปีคริสต์ศักราช | MMIB | Protopalatial (สมัยพระราชวังเก่า) |
| 1800 – 1750  ก่อนปีคริสต์ศักราช | MMIIA | Protopalatial (สมัยพระราชวังเก่า) |
| 1750 – 1700  ก่อนปีคริสต์ศักราช | MMIIB | Neopalatial (สมัยพระราชวังใหม่) |
| 1700 – 1650  ก่อนปีคริสต์ศักราช | MMIIIA | Neopalatial (สมัยพระราชวังใหม่) |
| 1650 – 1600  ก่อนปีคริสต์ศักราช | MMIIIB | Neopalatial (สมัยพระราชวังใหม่) |
| 1600 – 1500  ก่อนปีคริสต์ศักราช | LMIA | Neopalatial (สมัยพระราชวังใหม่) |
| 1500 – 1450  ก่อนปีคริสต์ศักราช | LMIB | Postpalatial (ยุคสุดท้ายของพระราชวังคนอสซอส) |
| 1450 – 1400  ก่อนปีคริสต์ศักราช | LMII | Postpalatial (ยุคสุดท้ายของพระราชวังคนอสซอส) |
| 1400 – 1350  ก่อนปีคริสต์ศักราช | LMIIIA | Postpalatial (ยุคสุดท้ายของพระราชวังคนอสซอส) |
| 1350 – 1100  ก่อนปีคริสต์ศักราช | LMIIIB | Postpalatial (ยุคสุดท้ายของพระราชวังคนอสซอส) |